Diari Oficial de la Generalitat Valenciana


Sumari del DOGV 9894, del 16-07-2024 (2024/7046)

RESOLUCIÓ de 9 de juliol de 2024, del secretari autonòmic de Presidència, per la qual es publica l'Acord de la Comissió Bilateral de Cooperació Administració general de l’Estat ‒ Generalitat, en relació amb la LleI 8/2023, de 27 de desembre, de pressupostos de la Generalitat per a l'exercici 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9894

Data del DOGV
:   16-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7046

CVE
:   ACIH-K-2302-6867

Data del document
:   09-07-2024

Organisme emissor
:   Presidència de la Generalitat

Tipus de document
:   Resolució

D'acord amb el que establix l'article 33 de la Llei orgànica 2/1979, de 3 d'octubre, del Tribunal Constitucional, modificat per la Llei orgànica 1/2000, de 7 de gener, dispose la publicació en el *Diari Oficial de la Generalitat Valenciana*  de l'acord que es transcriu com a annex d’esta resolució.

ANNEX

Acord de la Comissió Bilateral de Cooperació Administració general de l'Estat-Generalitat en relació amb la llei 8/2023, de 27 de desembre, de pressupostos de la Generalitat per a l'exercici 2024

La Comissió Bilateral de Cooperació Administració general de l'Estat-Generalitat ha adoptat l’acord següent:

I. De conformitat amb les negociacions prèvies mantingudes pel grup de treball constituït en compliment del que es preveu en l'Acord de la Comissió Bilateral de Cooperació Administració general de l'Estat-Generalitat per a l'estudi i proposta de solució de les discrepàncies competencials manifestades en relació amb l'article 37 de la Llei 8/2023, de 27 de desembre, de pressupostos de la Generalitat per a l'exercici 2024, ambdós parts les consideren solucionades per raó dels compromisos i consideracions següents:

La Generalitat assumix el compromís de promoure una iniciativa legislativa de tal manera que s'aclarisca que el recurs a la contractació temporal laboral es produirà en els supòsits en què, excepcionalment, la normativa estatal preveja esta possibilitat, eliminant, per tant, qualsevol referència directa o indirecta a modalitats de contractació derogades i, en particular, al contracte per a la realització d'una obra o servici determinats.

Ambdós parts constaten que la modificació acordada extingirà l'objecte de la controvèrsia.

II. Per raó de l'acord aconseguit, ambdós parts coincidixen a considerar resoltes les discrepàncies manifestades i conclosa la controvèrsia plantejada.

III. Comunicar este Acord al Tribunal Constitucional als efectes previstos en l'article 33.2 de la Llei orgànica 2/1979, de 3 d'octubre, del Tribunal Constitucional, i també inserir el present acord en el *Boletín Oficial del Estado*  i en el *Diari Oficial de la Generalitat Valenciana*.

  

València, 9 de juliol de 2024

Cayetano García Ramírez

Secretari autonòmic de Presidència